*S. maximus* in solo maris

---

**Animalia** — Chordata

Classis : Actinopterygii   
Ordo : Pleuronectiformes   
Familia : Scophthalmidae   
Genus : Scophthalmus   
Species : ***S. maximus***   
*Scophthalmus maximus*   
(Linnaeus, 1758)  
Conservationis status

NT  
  
  
Custodienda (IUCN 3.1)
Synonyma
\* *Pleuronectes cyclops* Donovan, 1806
* *Pleuronectes maximus* Linnaeus, 1758
* *Pleuronectes turbot* Lacepède, 1802
* *Psetta maxima* (Linnaeus, 1758)
* *Psetta maxima maxima* (Linnaeus, 1758)
* *Rhombus aculeatus* Gottsche, 1835
* *Rhombus magnus* Minding, 1832
* *Rhombus maximus* (Linnaeus, 1758)
* *Rhombus stellosus* Bennett, 1835
* *Scophthalmus ponticus* Ninni, 1932

***Scophthalmus maximus*** est species piscium familiae Scophthalmidarum, quae in aquis marinis vel salmacidis oceani Atlantici, maris Baltici, maris Mediterranei habitat.

Apud Romanos antiquos
---------------------

Apud Romanos antiquos pisces similes *bos*, *passer*, *rhombus* appellabatur. Rhombus epulum elegans habebatur. Martialis de forma piscis dicit: "Quamvis lata gerat patella rhombum, / rhombus latior est tamen patella". Iuvenalis historiam magni rhombi refert:

> cum iam semianimum laceraret Flavius orbem  
> 
> ultimus et calvo serviret Roma Neroni,  
> 
> incidit Hadriaci spatium admirabile rhombi  
> 
> ante domum Veneris, quam Dorica sustinet Ancon,  
> 
> implevitque sinus; neque enim minor haeserat illis  
> 
> quos operit glacies Maeotica ruptaque tandem  
> 
> solibus effundit torrentis ad ostia Ponti  
> 
> desidia tardos et longo frigore pingues.  
> 
> destinat hoc monstrum cumbae linique magister  
> 
> pontifici summo. quis enim proponere talem  
> 
> aut emere auderet, cum plena et litora multo  
> 
> delatore forent? dispersi protinus algae  
> 
> inquisitores agerent cum remige nudo,  
> 
> non dubitaturi fugitivum dicere piscem  
> 
> depastumque diu vivaria Caesaris, inde  
> 
> elapsum veterem ad dominum debere reverti.  
> 
> si quid Palfurio, si credimus Armillato,  
> 
> quidquid conspicuum pulchrumque est aequore toto  
> 
> res fisci est, ubicumque natat. donabitur ergo,  
> 
> ne pereat.
> 
> 

Plinius Secundus de his piscibus scribit "squatina et rhombus abditi pinnas exertas movent specie vermiculorum, item quae vocantur raiae", atque "Marinorum alii sunt plani, ut rhombi, soleae ac passeres, qui ab rhombis situ tantum corporum differunt—dexter hic resupinatis est illis, passeri laevus, alii longi, ut murena, conger.

Notae
-----

1. ↑  Golani, D.; Kada, O.; Nouar, A.; Quignard, J.P.; Cuttelod, A. (2011). "*Scophthalmus maximus*". *The IUCN Red List of Threatened Species* **2011**: e.T198731A9089507  Downloaded on 27 March 2018.
2. ↑  Marcus Valerius Martialis, *Epigrammata* 13.81 13.81.
3. ↑  Decimus Iunius Iuvenalis, *Saturae* 4.37–56.
4. ↑  Gaius Plinius Secundus, *Naturalis historia* 9.144.
5. ↑  Gaius Plinius Secundus, Naturalis Historia 9.72.

Bibliographia
-------------

De re coquinaria
* Grimod de la Reynière, *Almanach des gourmands* vol. 1 (1803) pp. 78-79 editionis 2ae
* Maria Antonius Carême, *Le Maître d'hôtel français* (1822) vol. 2 pp. 82-84

Praecepta culinaria
* 1654 : Iosephus Cooper, *The Art of Cookery Refin'd and Augmented, containing an Abstract of Some Rare and Rich Unpublished Receipts of Cookery collected from the Practise of that Incomparable Master of These Arts, Mr. Jos. Cooper, Chiefe Cook to the Late King*. Londinii: R. Lowndes (pp. 73-74 apud *Google Books*) ("How to fry turbut")

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • WoRMS: Marine Species • FishBase • INPN France |

|  |  |
| --- | --- |
|  | Vide **"*Scophthalmum maximum*"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad ***Scophthalmum maximum*** spectant. |